Antanas Lukianas

Antanas Lukianas (g. 1938 m. vasario 3 d. Pajuodžiukuose, Panevėžio valsčius) – Lietuvos hidrotechnikos inžinierius, technologijos mokslų daktaras.

 Biografija 

1945–1948 m. mokėsi Kabelių pradžios mokykloje, 1955 m. baigė Panevėžio I vidurinę mokyklą, 1960 m. Lietuvos žemės ūkio akademiją.http://www.panrbiblioteka.lt/lt/component/content/article?id=150

1961–1988 m. dirbo Lietuvos hidrotechnikos ir melioracijos institute; 1971–1988 m. direktoriaus pavaduotojas moksliniam darbui. 1967 m. technikos mokslų kandidatas, 2006 m. habilitacija.http://www.mokslas.mii.lt/mokslas/SRITYS/duom00.php?pav=L&sritis=T  1988–1997 m. Žemės ūkio ministerijos Mokslo valdybos viršininkas, Mokslo ir mokymo departamento direktorius. Nuo 1997 m. dėsto Vilniaus Gedimino technikos universitete; nuo 2000 m. Hidraulikos katedros vedėjas; nuo 2003 m. profesorius.

 Mokslinė veikla 
Mokslinių darbų svarbiausios sritys – sunkios granuliometrinės sudėties dirvožemių sausinimo priemonių, drenuotų dirvožemių vandens balanso elementų hidrologiniai drenažo tyrimai, agrarinio kraštovaizdžio ekologiniai pokyčiai, vandens ūkio problemos ir jų sprendimai, skysčių mechanika ir hidrologija. Tiria Lietuvos upių potvynius, polderius, hidrotechninių statinių poveikį aplinkai. Paskelbė daugiau, kaip 140 mokslinių straipsnių. Išradimo autorius.

 Bibliografija 
 Žemių sausinimo drenažu Lietuvoje patirtis, su kitais, 1975 m., rusų kalba
 Kompleksinis žemių kultūrinimas, su kitais, 1983 m., rusų kalba
 Hidrologiniai skaičiavimai, 1998 m.
 Inžinerinė hidraulika, 2001 m.
 Hidrologija ir hidrotechnika, 2003 m.
 Skysčių mechanika ir vandentiekis: vadovėlis / Antanas Lukianas, Rymantas Pekus, Gintautas Sabas. – Vilnius: Technika, 2006. – 322 p.: iliustr. – ISBN 9986-05-975-5
 Skysčių mechanika ir vandentiekis: vadovėlis / Antanas Lukianas, Rymantas Pekus, Gintautas Sabas. – 2-oji kart. laida. – Vilnius: Technika, 2007. – 322 p.: iliustr. – ISBN 978-9986-05-975-2
 Inžinerinė hidrologija ir hidraulika: mokomoji knyga / Lina Bagdžiūnaitė-Litvinaitienė, Antanas Lukianas. – Vilnius: Technika, 2010. – 222 p.: iliustr. – ISBN 978-9955-28-599-1

 Įvertinimas 
 1978 m. LSSR valstybinė premija (su kitais)

 Šaltiniai 

Kategorija:LTSR valstybinės premijos laureatai
Kategorija:Lietuvos inžinieriai hidrotechnikai
Kategorija:Lietuvos išradėjai